# Bahrain

Flag of Bahrain-Parin kwoci(巴林)
# Bahrain（巴林）

Gaga kska Yacow ka Bahrain, 26 00 N, 50 33 E ka gaga na nniqan.

Kana ka knlbangan na o 760 sq km（hangan na o Tg188）

File:Emblem of Bahrain.svg-Kwohwey (國徽)(knlbanga dxgal o 760 sq km, knlbangan qsiya o 0 sq km).

Kana ka sejiqun o niqan 1,378,904 hiyi.

Gaga Manama ka pusu alang paru, jiyax 16 idas 12 ka jiyax skrayan klwaan.

Manu ka dxgal Bahrain ga wada sugan 11.30% ka dxgal qpahan, 0.70% ka dxgal bbuyu, rahuq dxgal do niqan 88% na.

Bukung klwaan ta sayang o kiya ka Hamad bin Isa bin Salman Al Khalifa, pnaah hngkawas1999 idas 3 jiyax 6pnrajing kmlawa klwaan.

cinkhulan sa knita’ sa brbiru’

## Parin(巴林)

File:Bahrain on the globe (Afro-Eurasia centered).svg-Ida nkiya nniqan lnglingay (自然地理位置)
Koka *Parin*(kari *Arapo*:( مملكة البحرين‎ ) quri so hnang bnatas Mamlakat al-Baḥrayn), sunca dha *Parin*(mbahang i/bɑːˈreɪn/; kari *Arapo*:‏البحرين‎ quri so hnang bnatas al-Baḥrayn; kari Posu：‏بحرین‎ Bahreyn), kiya u kaka ckcka ucilung wa mniq iril. Asia mi msdalih tuiril *Posuwan*, Maynama ka sotu. *Parin* taw u beyhing bay tawyu *Parin*, knbbaraw turahuc dhuq tudaya u 55 kongri, knllabang tunarac dhuq tuiril u 18 kongri, kana balay *Knbeyhing* dxral u 562 pinghwang kongri. *Sauti Arapou* wa mniq tuiril *Parin*, kiya mi malu kndadax hakaw bukung *Hwahede* lmutuc, *Irang* u wa mniq Tudaya *Parin* 200 kongri；Kata pantaw u wa mniq tunarac turahuc *Parin*.

Karac u mmtilux karac mbnaqi mbbuyu. Kngkawas 2010, knhbrawan kana hiyi *Parin* u 1,234,571, kiya mi 666,172 knhbrawan hiyi ka sediq kndadax koka icil. *Parin* u pnrdingan qmita knkranan alang *Tiarmun*, Kngkawas 628, wada nniqan muIsrankyo ka *Parin* kiya mi kngkawas 1602 u wada lwaqan bukung *Apas Sahwey* wangcaw.Kngkawas 1783, kndadax bukung *Kacaar* mluk *Parin* ka *Paniupa* joku, kiya mi spuda Kngkawas 1783, kndadax bukung *Kacaar* mluk *Parin* ka *Paniupa joku*, kiya mi spuda tnsapah *Aroharihwa* phiyu mi qmlahang dhuq saya, *Ayhamayto* Aarhwata ka muwaya bay hacimu(bukung).

19 seyki thiti, *Parin* mi Ingkoku pa ppatas patas pnsdhuwan, mudxral qnlhangan Ingkoku, qlhangan Ingkoku. Kngkawas 1971, mlatac ka Ingkoku, mniq mngari qnlhangan Ingkoku ka *Takongko* u, *Parin* mi Kata dukuricu phiyu takongko(Aymiar), msngari mpitu *Takongko* ka wada phiyu pnspuwan Arapo Takongko. Kngkawas 2002 u wada pkla kari knpriyux muwangko ka *Parin. Parin* u muwaya bay tumal tubukuy gasoring ngengalan hbangan koka *Posuwan*. *Binaw* ngengalan hbangan *Parin* saya pa uxay wana sntama quri gasoring, kndadax 20 seyki tubukuy, wada tumal ou hbangan pkrana hhbangan mi qpahun ryoko. *Sotu* na ka *Maynama*, kiya ka beyhing bay nniqan pkrana hbangan ckcka koka mi gaykoku.

Niqan bay knbeyhing knkrana ssediq ka *Parin*(kana jeynseykay u tu44 bang), ngalan sskuwan hbangan jeynseykay qmita oubay snstkuwan *keyjay* uri. Kngkawas 2001, wada mupusu bay pnspuwan dangi uxay *Peyyey* ka *Parin*, *Sringpu* tu5 cyeyntuy haycyun *Amirika* pa kiya ka tnpusu mniq *Maynamay*, qnburang qqita dha uuda *Posuwan* mi ucilung *Intu*.

File:Manama Skyline.jpg-Alang Parin(巴林全景)

## Pusu dduwi kari(語源)

Kari *Arapo* ka *Parin(Baḥrayn)* pa uucilung(*bahr*) *swangsu singtay*, so kiya u *al-Bahrayn* pa kiya ka tmiyu“ddha ucilung niyu”. Mn5 pcriyu mniq *Kurancing* ka kari niyi, binaw pusu bay pnrdungan cida u uxay tmiyu *Parintaw,* stiyu na u tunarac *Arapo pantaw*. Nniqan niyi u kndadax *Pasura Posuwan* turahuc lmutuc, kana *Parin* mi *Koweyto* mi *Hasaryuco* mi *Katihu* mi Pnspuwan *Arapo Takongko* mi *Kata* mi turahuc *Irako*, kndudul dhuq tudaya Aman. Kana nniqan ssiyaw ucilung tunarac *Arapo* knmaxal kbkuy kngkawan pa splawa dha *Parin*.

Binaw diyax saya, ddha ucilung niyi pa tmiyu rriqi ucilung tuiril mi tunarac *Parinpantaw*, ucilung *taw* tudaya mi turahuc, uxay uri u tmiyu qsiya hnuru kndadax dxral sttimu mi qsiya balay mmahun. Kingal nanaq tnkari uri u ddha ucilung niyi pa tmiyu beyhing msama ucilung “*Posuwan*” mi kingal beyhing langu qsiya msdalih *Hasaryuco*.

Kngkawas 1971 idas 8 diyax 15, *Parin* *Takongko* qnlhangan tnsapah *Aleharihwa* pa uxay *koka* qnlhangan *Ingkoku* da, wada pusa kari balay bay mndungus *dukuricu*.

## Ndanan/Rikisi (歷史)

Brah kngkawas pntingan Yesu 3000 cida da u tna phiyu *maci*. Brah 1000 kngkawas cida u miyah hini ka sediq *Hweynici.* Kngkawas tu7 seyki cida wada msupu *Pasura*

*seng Arapotiko* ka *Parin.*Wada ddulan waya *Arapo,* kiya ka wada so luhay *Musrin saya.* Kngkawas 1507-1602 cida yahan knnrmux mangal *Putawya,* bukuy da u wada yahan qmlahang *Posutiko* dungan Kngkawas 1783 cida spoxan ka *Posu* qmnlahang*,* pusa kari dukuricu. Kngkawa 1820 cida yahan knnrmux Ingkoku, kngkawas 1892 cida da u wada muqnlhangan

Ingkoku. Kngkawas 1957 cida, pukla kari ka seyhu Ingkoku, *Parin* u“ *Dukuricu Takongko Qnlhangan Ingkoku* ”. Kngkawas 1971 idas 8 idas 14, wada mndungus bay dukuricu ka *Parin*. Kngkawas 2020 idas 2 diyax 14, wada knpriyux *Parin wangko* ka hangan koka *Parin Takongko*, tnbukung koka *Aymiar* pa wada knpriyux tmhangan sunca kwowang, wada brahun 5 cuqi ka 8 cuqi splawa koka.

## Seyji（政治）

File:Hamad bin Issa Al Khalifa et Bush.jpg (布希與巴林國王)
File:AradFort.jpg(阿拉德堡)
File:Bahrain wind tower.jpg(風塔型建築)
Pnwaya *seyji* u tnbukung phiyu *keyngpo wangkwo.*Tnbukung *koka* pa *kwowang,* tiping biyax ka tnpusu seyhu, knkingan tnualang u niqan biyax tmqlang nana alang, malu muru pnluhay nanaq muda qmlahang uuda tnualang, mray so tnualang *Isuran* muru pnwaya *Isurankyo*,tnualang *Kiristokyo* muru pnwaya *Kiristokyo*, tnualang *Ingtu* u muru pnwaya *Ingtukyo*. Kngkawas 2002 idas 10 phiyu *sanggingkay* mi *conggingkay* ddha pnwaya *ying gikay.* *Sangging* u pnsdhuwan *Kwowang*, *congging u spuda seyngkyo phiyu.* Hiya ka muwaya balay muda *seyngkyo kokoingkay* mi *koka Arapo* sptumal quri *seyji* ka qridin.

## Singcyuhwa(行政區劃)

Kana *koka* u psnaqan 4 *song* : *Sotusong*, *Muharakosong*, *Tudayasong* mi *Turahucsong*.

## Nniqan(地理)

*Parin* u wa mniq tunarac *Sauti Arapo* mi msdalih tuiril ssiyaw ucilung *Posuwan*, *cyuntaw* quri so dxral mbrnux mi mdngu. Hiya u kndadax turuma bnaqi bbuyu brnux mkala 134 *meyta* mi tubaraw bay sqrngun duwiyaq. Kana balay knpruwan dxral *Parin* pa 665 *pinghwang kongri*, binaw alaw ka muda qpahun hhriyun ucilung ka dxral smatang pkrana dxral, wada mrana dhuq 780 *pinghwanh kongri* ka knpruwan dxral, mabang knpruwan dxral *Ingkoku* *mantaw*.

*Parin* pa naka bay *cyuntaw* pnspuwan 33 knou *tawyu*, binaw kha bay hnriwan dxral ka ucilung da mi wada musaya niyi da: kngkawas 2008 idas 8, wada mrana 84 ka knou *tawyu*. *Parin* u niqan 161 *kongri* ka elu ssiyaw uculung, ini psupu *koka* icil ka ayus na. Wada pusa kari ka *Parin* niqan 22 *kongri*(12 *hayri*) ka knpruwan ucilung mi 44 *kongri*(24 *hayri*) ka *piryeyncyu*. Spuda knpruwan ka *Parintawyu* pa, *Parintaw* mi *Howaarcyuntaw* mi *Muharakotaw* mi *Umuannasantaw* mi *Sitorataw*. Kiya mi mhuriq mi mtilux ka rbawan, misan *Parin* u wada knbaka bay muxul kiya. Ida nkiya *cuweyn* u kiya ka *gasoring* msdalih ucilung mi *gasu* mi qqcurux. Knpruwan kana dxral *Parin* malu ngalun mhuma pnwalang pa 2.82％ balay.

92％ knpruwan kana *Parin* ka bnaqi bbuyu, ida nkiya mqraqil *Parin* u pusu bay pa so luhay nanaq uqan kndnguwan mi quri mnuhur bnaqi. Snturung uka kdkanan kndkilan ka *Parin*, kiya mi muapung mbnaqi kndnguwan ka dxral pphmaun mi wada msbukuy ka ayus ucilung(wada sliqun ka *sanhucyaw* mi qqhuni). Pusu bay wada pqnaqah pa kiya ka beyhing asu mi *koba* hndanan *gasoring* mi *kacideynsyo*, krinah bay ka snliqan na nniqan ini srwani puda waya, mray so *Tuporiwan*. Kiya uri na, *nojyo* mi ttnsapah u wada scuqi dmuwi pusu bay *hansweyceng* *Parin*-*Taman hansweyceng*, kiya ka wada mstmuwan so dmka sqsiya stmuwan mi msqsiya timu balay. So kiya prading muda *hwaswey* *keyngkyo* qsiya ka *Parin* da, kiya mi *keytey* nniqan prading mstmuwan ka *hansweyceng*, kiya u muda pkla so quri inu ka danan so kiya.

## Karac（氣候）

Riyahan kndudul tudaya *Posuwan* mi ckcka *Irang* duwiyaq *Cakorosumay*, knttu muda msbihur mstruma ka *Parin*. 6 ida dhuq 7 idas cida, Mnuhur bnaqi (tnualang u thnganandha buwihur Syamaar) mniyah *Irako* mi *Sauti* *Arapo* pa kndadax buwihur tuiril tudaya mquri *Parin* msbuwihur, beytaq ini trura qtanan ka *Parin*. Kha bay kntxlan rbawan ka *Parin*. Ini qrbuq ka uucilung ssiyaw *Parin*, rbawan cida u ini biyaw kndudul mtilux, mpkala qnhriqan balay uri, krinah bay ka cka rabi da. Mniq mnsung diyax pa, kntlxan rbawan u mkala dhuq 50°C (122°F). Ini kklay mi sntikuh bay qnyuxan na ka *Parin*, pusu bay yahan quyux u mniq misan, spatas ndanan tnkawas beyhing bay nyahan quyux pa 71.8 hawmi balay.

## Sengu Toyangsing (生物多樣性)

*Tahungkwan* ka qduda tnpusu mntuting *Parin*.（大紅鸛為巴林原生鳥類）
Kari kluwanan qqduda ka *Parincyuntaw*, hmrinas 330 kluwanan qqduda, kiya mi 26 kluwanan ka mniq *Parin* prana. Misan u hmrinas 100 knbkiyan knou ka *honyaw* muda nniqan *Posuwan*. Kiya ka knkana uxay biyaw mpuka ka qduda *ringhopaw* uri, qduda *honyaw* krpuhan cida *Parin*. Kari bay *tawyu* mi ini qrbuq ucilung *Parin* u spruwan bay *jeynseykay* spkranan qduda *rucu*(*Socotra cormorant*), spatas mniq *Howaar cyuntaw* u hmrinas 10 knbkiyan tmilung mi bubu. Wana 18 knluwanan ka qntanan ccamac binaw miric bbaraw urung Arapo u alaw wada udukan smipaq mi pkngatun. Ryangcirey mi mkkarang spatas u 25 kluwanan, niqan 21 kluwanan ka tlaway uri mi 307kluwanan ka pnwalang. Knou bay kluwanan ka mnnudus ucilung uri, kiya ka knkana qapur bay so pawa spriq ucilung mi cclaq, *pancwang sanhucyaw*…, pawa spriq ucilung u pusu bay pnyahan uuqun *juken* mi msama kuluk ucilung. Kngkawas 2003, *Seyhu Parin* pa hmtur mniq uucilung dha qmraq dapa ucilung mi kuluk ucilung mi *haytwen.*

*Howaar cyuntaw pawhucyu* u mndungus bay nniqan tmabu mi pkranan kana tnuda qduda ucilung, kiya u pnkanan *jeynseykay* nniqan tnuda qqduda ka hini, tubeyhing bay kana *jeynseykay* nniqan spkranan qduda *rucu* uri, ssiyaw *cyuntaw Parin* pa wada muthiti *Awtariya* da u, tudha *jeynseykay* nniqan pnspuwan *Juken* uri. *Parin* saya pa niqan *Howaar cyuntaw* mi *Masutan taw* mi *Ajweyto* *haywan* mi *Tuporiwan* mi *Ayarayrin* sanan sdhmanan ccamac rima tnyuwan *pawhucyu*, kiya mi brah tuspac *pawhucyu* u wa mniq uucilung.

## Knhbrawan hiyi (人口)

Knhbrawan hiyi sediq *Parin* u ya bay 650,604（ndanan smpu kngkawas 2001 cida）, kndadax *koka* icil u 1/3. Pusu bay nniqan dha u *Manmah* mi *Muharrq*, knkrana knhbrawan sediq u *2.96%*. Kari srngaw *seyhu* u kari *Arapo*, alaw knhbaraw ka sediq kndadax *koka* icil, malu dmuwi kari *Eygo* uri.

## Snhiyan(宗教）

Snhiyan koka *Parin* pa *Isrankyo*, knhbrawan hiyi sediq *Parin* u to bay Musurin kana. Knhbrawan hiyi Soyeypay mi Syunnipay ddha niyi pa, mniq *Parin* *Musurin* u uka pndkanan spatas seyhu, binaw ya bay 65-75％ Musurin u Soyeypay. Uxay wana *Musurin* uri nanaq, *Parin* pa niqan snhiyan *Kiristokyo* mi *Intukyo* uri. Kngkawas 2010 mndanan smpu uxay snhiyan *Musurin* ka knhbrawan sediq *Parin* pa 367,683 hiyi.

## Nngalan hbangan/Keyjay （經濟）

Pnrdingan bay *Parin* u nniqan rriqi ucilung mangal cencumi mawyi congsin, pusu bay nngalan hbangan sediqtnualang u mangal secu mi tmqcurux mi qpahun mbbarikiya ka stsmaun kndusan. Kngkawas 1933 sndiyal gasoring da u, wada muwaya bayqmpah mangal gasoring koka nniqan rriqi ucilung ka *Parin*, wada tura bay snliyan gasoring u 1712 knbkiyan twen, snliyan gasu ida nkiya u 924 oku rihwangmi. *Parin* pa cinjong congsin nniqan rriqi ucilung uri. Spuda snpuwan patas kngkawas 2004 pa, snstkuwan kana sediq koka u: 100 oku pila *Amirika*, snstkuwan kana txtaxa hiyi sediq u: 13590 pila *Amirika*, sediq koka snstkuwan pnpkranan u, 5.6％, snstkuwan hbangan pnquri nganguc u145 oku pila Amirika, kiya u cingko u 61 oku pila *Amirika*, cuko u 84 oku pila *Amirika*.

Spuda patas pnklanan kari kngkawas 2006 idas 1 *Ryeynhoko* *Siya* *keyjay* mi *syakay* *Ingkay*, *Parin* u *koka* ini biyaw knkrana *keyjay* kana ckcka *seykay Arapo*. Mnniqan nniqan *Congtong* mtrawah balay *keyjay tisi* ka *Parin* uri, mmniq kngkawas 2001 pnklanan pneyyah *Amirika cwantong cicinhwey* mi *Hwaarcyey jupaw* ka *keyjay* mtrawah ckcka *cusu*, tu12 bnkuwan *jeynseykay* ka *Parin*. Kngkawas 2008, mniq *Runtun cinjongceng cinjong congsin cweyncyo cinjong congsin* ckcka cusu, wada ngalun *jeynseykay* ini bay biyaw mrana pnsliyan *keyjay* uri. *Ginghangyey* mi *cinjong fuuyey* na *Parin*, quri so *Isuran ginghang* *yeywu*, kndadax nniqan hiya alaw ka sntama dmuwi *gasoring* mi knnranan mi msblayaq, snalu pneyyah *gasoring* mi *cyakongpin* ka knou bay snalu *cuko Parin*, kiya ka nngalan *cuko 60％* mi nngalan *seyhu 70％*, kiya mi nngalan kana sntkuwan *koka 11％*. *Arumi* ka Tudha snalu *cuko*, tubukuy da u *cinjong* mi *jayryaw* ssalu sapah.

Mndan na *keyjay Parin* u kndadax kngkawas 1985 dhuq saya muru *neydang*  *kwoci gasorin* mi ini sangay knkpriyux. Alaw ka knmalu bay quri *tongsyun* mi smnluwan ppaun rrulu, ou bay nniqan *congpu* nniqan *kojyo* *koka* icil ka *Parin*, kiya mi ou ka pusu qqphun *koba* ka wisu sphiyu. Alaw wana *2.9％* dxral qqpahun phmaun pnwalang na ka Parin, so kiya u qqpahun quri pnwalang pa wana balay *0.5％* ka nngalan kana hbangan ckcka *koka*. *Parin* u *nongcapin cingcinkokwo*. Mniq kngkawas 2004, wada msupu ppatas pnsdhuwan *Amirika-Parin cuyo mawyi syeyting* ka *Parin*, wada mlih ka qnriqu mawyi ddha *koka* niyi.

Dmbbiyax uka qqpahun mi *gasoring* mi kndnguwan ddiyun qqsiya truma ka pusu bay bsiyaq *keyjay monday Parin*. Kngkawas 2008 patas uka qqpahun u 4％, kiya mi 85％ ka dqqridin. Kngkawas 2007, Dndulan ngalan *Rawkong bucyo* ka *Macito Aar Arawey hakasey* ka qpahun *rawtong kayko,* wada muwaya balay muda pnwaya dmayaw sediq uka qpahun *koka Arapo* ka *Parin*.

## Smnluwan *Cyawtong (*交通建設)

Niqan knmalu bay smnluwan na elu beyhing ka *Parin*, krinah knmalu ka wa niqan *sotu Maynamay*. Kngkawas 1930 cida, wada pdudul ssalu elu *Parin kawsukongru* mi elu balay ka sndiyal *gasoring*, kiya mi lmutuc duma sthiyaq lualang, mray so elu Tayya uusa Maynamay. Kngkawas 1929, phiyu smalu hakaw qhuni lmutuc *Maynamay* mi tunarac *Muharako* ka *Parin*, thiti da u kngkawas 1941 snbrahan smmalu burah titaw rmirih smudan hakaw qhuni, saya u niqan turu hakaw *syeyntayhwa* llmutuc ddha alang niyi. *Parin kwoci cicang* pa babaw mnhdu smalu kngkawas 1932, mnsnun mhdu smalu ka *hwancwang* *tawru* mi *kawsukongru,* smalu  elu *Maynamay* lmutuc lualang tudaya *seng* mi tuckcka turahuc *beyhing* alang mkbrnux *Parin* uri.

Spac pusu balay *tawyu* mi kana alang mkbrnux *Parin* mi lualang u niqan knmalu bay elu mllutuc kana. Kngkawas 2002 cida kana elu u *3164 kongri*, kiya mi *2433 kongri* u elu niqan hndanan *krotang*. Kiya uri u smnalu hmrinas *2.8 kongri* ka *titaw* lmutuc *Maynamay* mi *Muharakotaw*, kiya uri mi kingal hakaw lmutuc *Sitorataw*. Lmutuc *Parin* mi *Sauti Arapo* mi muda *Umunasantaw Kwowang Hwahoto* Beyhing hakaw knbbaraw na u *24 kongri*, pnuda *Sauti Arapo* dmayaw hbangan smnalu, mnhdu smalu kngkawas 1986 idas12. Kngkawas 2008, spuwan kana mnuda t*itaw kwocing* ka knhbrawan sediq u 17,743,495 hiyi.

Mnniq *Muharataw* tunarac daya ka *Parin kwocicicang(BIA)* u pusu balay *kwocicicang Parin*. *Cicang* kiya u kngkawas 2010 mnuda *seyri* hmrinas mn10 knbkiyan *hangpan*, hmrinas 800 knbkiyan ka knhbrawan hiyi. Pusu bay *koka* *hangkong kongsu Parin* u *Haywan hangkong*, kiya mi *Parin kwocicicang* ka *congpu*. *Minasaman* *kang* u pusu bay *kangpu*, 15 ka kana balay ssanan trdu asu. Kngkawas *2001*, *Parin* u niqan 8 ka *1,000 tun* asu pbbari, kana balay u hmrinas *270784 tun*. Pusu balay stmanan ppanun mniq *maci* pa niqan rulu nanaq tnsapah mi hayya *taxi* uxay uri u *basu*.

## Ryoko(旅遊)

Kngkawas 2008 cida pa niqan hmrinas 800 knbkiyan knhbrawan hiyi sediq ka mniyah rmiwaw *Parin*, ana nanaq to bay so kndadax *koka Arapo* ka knhbaraw balay, binaw wada kndudul mrana uri ka kndadax *koka* icil sediq mniyah rmiwaw hini, kiya mi kawas kawas mniq *Parin kwoci saytaw* pnsung *hayya icihwangcengsu Parin tacyangsay* u knhbrawan bay uri ka mpriwaw sediq kndadax *koka* icil. Wada mrimax quri *jidayi Arapo* saya mi 5,000 kngkawas ndanan *kawku* hniti *jaysang*, niqan ou bay smudal qnabil qqlahang alang, kiya mi kiya ka nniqan *Tiarmu* *wenming* wa mniq *Parinpaw* ngalan Ryeynheko cyawkewan cucu hniti *jaysang jeynseykay*, qnabil qqlangan saya u pnhiyu qnlhangan *Putawya* cida, kiya uri u 16 *seyki* mnhdu smalu mi wa mniq *Aterakupaw* *Muharako* u niqan bay hhangan uri.

Niqan ou bay *pwoukwan* uri: Snkuwan *Parin koka pwoukwan* kndadax 9000 kngkawas bbtunux *jidayi* mi *Tiarmu* *wenming* dhuq lmlamu qqiya *bungka Arapo*; sapah *Kurancing u* kiya ka *pwoukwan* smku patas *Kurancing;* *Pwoukwan gasoring* pa pqita patas mi *kikayi* sndalan dha *gasoring* kngkawas 1931. Quri so qqtaun ndanan, *Kamisu* *cingcensu* u pnhiyu kngkawas 692, wada sbrahun smalu *15-16 seyki* dungan, kiya ka knrudah bay *cingcensu*; Papa sntyeyn u pnhiyu Tiarmu jidayi; niqan 85000 *knou* ka habung cbiyaw Ari, malu scikun 3000 kngkawas ka rikisi. Ya bay 400 kngkawas ka kngkawas na Qhuni kndusan, mdakil mudus uka hranan qsiya mi mniq ssiyaw *Saciar* bnaqi bbuyu tutrahuc *Parin*, kiya ka niqan bay hhangan yahan rmiwaw uri.

Knrmux qsiya tmapaq mi tapa dapa dmayi mi sdmhaw qduda(pusu bay u mniq *Howaar cyutaw*) ka sprun bay plahun ryoko *Parin*. Pusu bbriyan qqiya *sotu Maynamay* u yahan balay hbaraw mpriwaw kndadax *gaykoku*, mray so pusu alang mkbrnux *Parin* mi bbriyan qqiya *Sihu* mi *Sitora congsin* uri. Qqrasun bay mpriwaw uri ka *Maynamay* wa mniq smudan alang mkbrnux *Maynamay suci* mi *King sucang*. Kndadax kngkawas 2005, kngkawas idas 3 u muda *bungka cucwen* ka *Parin*, splawa kana ka knkingal alang  txtaxa *inyeycya* mi *isucya*. Wada mangal pnhyuwan wowan *Arapo ryeynmong* kngkawas 2012 *Arapo bungka cutu* mi kngkawas 2013 *Arapo ryoko cutu*. Kngkawas 2012 *tesecyey* pnsliyan *ingaku* cida u pusu bay psdhmanan u *Anteryey Pocyari* mi *Huriaw Ikoraysiyasu* mi *inyeycya* icil uri.

## Quri undo(體育)

*Boru* btran ka skxlun bay *Parin*. *Parin* u mniq kngkawas 1984 rbawan *Awrinpiko undokay* babaw muwaya tumal pnsung da u, beytaq saya pa mnmturu tumal *Awrinpiko undokay.* Kana *rikisi Parin* u kingal bay mnnangal dha snadu *Awrinpiko undokay*, kiya mi mnangal *Mari Yosohu Cyamaar* kngkawas 2012 mniq *Runtun Awrinpiko undokay* pnsung tmalang 1500 *kongcu* wada mangal dayi sang bang. *Cyamaar* pa tutaxa qridin *undoing* muwaya bay mnangal snadu *Awrinpiko undokay* koka *Posuwan.*

### **Pnklan kari mpspu:**

Bntasan mridil *jiyi* u uxay dungus kari Sediq kiya, kari kndadax icil kiya.

## Pnyahan pnatas(參考資料)

* CIA
* 外交部
* List of current heads of state and government
*
* Tnhjil kari seejiq Watan Diro(瓦旦 吉洛) mtabug